b"\n_START_ARTICLE_\nJordens s\xc3\xb8jler\n_START_SECTION_\nDokumentation\n_START_PARAGRAPH_\nI forordet til den engelske 1999-udgave redeg\xc3\xb8r Follett for sin research forud for udarbejdelsen af manuskriptet. Han har studeret arkitektur og konstruktion af gotiske kirkebygninger, ligesom han har sat sig grundigt ind i periodens stridigheder mellem kongehus, kirke og adel i England.  Romanens t\xc3\xa6tte sammenv\xc3\xa6vning af historiske begivenheder og fiktion betyder, at den genrem\xc3\xa6ssigt m\xc3\xa5 betegnes som faktion, bl.a. fordi en fiktiv person beg\xc3\xa5r drab p\xc3\xa5 en virkelig historisk person, hvilket ikke er tilladeligt i en historisk roman, hvor de virkelige begivenheder forventes at v\xc3\xa6re en uafh\xc3\xa6ngig ramme om de opdigtede.\n_START_SECTION_\nKritik\n_START_PARAGRAPH_\nEn dansk anmelder udtrykker sig s\xc3\xa5ledes: _NEWLINE_\xe2\x80\x9dFollett forst\xc3\xa5r virkelig med sine pr\xc3\xa6cise beskrivelser at g\xc3\xb8re de mange personer n\xc3\xa6rv\xc3\xa6rende og vedkommende, det er simpelthen mesterligt skrevet. Og s\xc3\xa5 er der som n\xc3\xa6vnt drama og underholdning for alle pengene, hvor de gode er gode, og de onde er s\xc3\xa6rdeles onde. Simpelthen en rigtig \xe2\x80\x9dr\xc3\xb8verhistorie\xe2\x80\x9d \xe2\x80\x93 men en god en af slagsen.\xe2\x80\x9d\n_START_SECTION_\nTV serie\n_START_PARAGRAPH_\nEn tysk-canadisk samproduktion, der bygger p\xc3\xa5 romanen og f\xc3\xb8lger handlingen ret t\xc3\xa6t er produceret af Muse Entertainment, i samarbejde med Ridley Scott's Scott Free Films. Denne TV-version havde premiere i Canada og USA i 2010, og er ligeledes vist flere gange i DR, senest i p\xc3\xa5sken 2016.\n_START_SECTION_\nMusical\n_START_PARAGRAPH_\nI 2016 blev Jordens S\xc3\xb8jler sat op som musical p\xc3\xa5 \xc3\x98stre Gasv\xc3\xa6rk Teater i K\xc3\xb8benhavn. Musicalen blev skrevet af Thomas H\xc3\xb8g, Lasse Aagaard og Sune Svanekier. Forestillingen blev en stor succes, som blev set af mere end 70.000 mennesker.\n_START_SECTION_\nDansk udgave\n_START_PARAGRAPH_\nFollett, Ken (2007): Jordens s\xc3\xb8jler. Oversat fra engelsk af Alis Friis Caspersen efter Pillars of the earth. Forlaget Cicero"